CELEX: 31999D0351
Language: el
Date: 1999-05-27 00:00:00
Title: 1999/351/ΕΚ: Απόφαση της Επιτροπής, της 27ης Μαΐου 1999, για την περάτωση της διαδικασίας αντισταθμιστικού δασμού όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Σαουδικής Αραβίας [κοινοποιηθείσα υπό τον αριθμό Ε(1999) 1356]

Avis juridique important

|

31999D0351

1999/351/ΕΚ: Απόφαση της Επιτροπής, της 27ης Μαΐου 1999, για την περάτωση της διαδικασίας αντισταθμιστικού δασμού όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Σαουδικής Αραβίας [κοινοποιηθείσα υπό τον αριθμό Ε(1999) 1356]  

Επίσημη Εφημερίδα αριθ. L 133 της 28/05/1999 σ. 0062 - 0063

ΑΠΟΦΑΣΗ ΤΗΣ ΕΠΙΤΡΟΠΗΣτης 27ης Μαΐου 1999για την περάτωση της διαδικασίας αντισταθμιστικού δασμού όσον αφορά τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Σαουδικής Αραβίας[κοινοποιηθείσα υπό τον αριθμό Ε(1999) 1356](1999/351/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μερους χωρών μη μελών της Ευρωπαϊκής Κοινότητας(1), και ιδίως το άρθρο 14,κατόπιν διαβουλεύσεως με τη συμβουλευτική επιτροπή,Εκτιμώντας ότι:Α. ΔΙΑΔΙΚΑΣΙΑ1. Κίνηση διαδικασίας(1) Μετά από καταγγελία που υπέβαλε στις 12 Ιουνίου 1998 η Eurocord για λογαριασμό παραγωγών που αντιπροσωπεύουν σημαντικό ποσοστό της κοινοτικής παραγωγής σπάγκων για δεσίματα ή δεματιάσματα από πολυπροπυλένιο, η Επιτροπή κίνησε διαδικασία κατά επιδοτήσεων όσον αφορά τις εισαγωγές των εν λόγω προϊόντων καταγωγής Σαουδικής Αραβίας(2).Η καταγγελία περιείχε αποδεικτικά στοιχεία ως προς την ύπαρξη πρακτικής επιδοτήσεων όσον αφορά το εν λόγω προϊόν και σημαντικής ζημίας που προέκυψε από αυτήν την πρακτική, τα οποία θεωρήθηκαν επαρκή, ώστε να δικαιολογείται η κίνηση διαδικασίας.2. Έρευνα(2) Η Επιτροπή ενημέρωσε επίσημα τους εξάγοντες παραγωγούς και τους εισαγωγείς που ήταν γνωστοί σε αυτήν, την κυβέρνηση του Βασιλείου της Σαουδικής Αραβίας και τους καταγγέλλοντες κοινοτικούς παραγωγούς για την κίνηση της διαδικασίας. Τα ενδιαφερόμενα μέρη είχαν τη δυνατότητα να γνωστοποιήσουν τις απόψεις τους γραπτώς και να ζητήσουν ακρόαση. Ακρόαση παραχωρήθηκε σε όλα τα μέρη που υπέβαλαν σχετικό αίτημα.(3) Η Επιτροπή απέστειλε ερωτηματολόγια στην κυβέρνηση της χώρας εξαγωγής, σε όλους τους γνωστούς εξάγοντες παραγωγούς και εισαγωγείς, καθώς επίσης και στους καταγγέλλοντες κοινοτικούς παραγωγούς.(4) Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες και διεξήγαγε επιτόπιες επαληθεύσεις στις εγκαταστάσεις των ακόλουθων εταιρειών:α) Καταγγέλλοντες κοινοτικοί παραγωγοί- Teufelberger, Linz, Αυστρία,- Ostend Stores, Οστάνδη, Βέλγιο,- Cordex, Esmoriz, Πορτογαλία,- Cotesi, Carvalhos, Πορτογαλία,- Exporplas, Cortegaca, Πορτογαλία,- Sicor, Cortegaca, Πορτογαλία,- Pippo Tuote Oy, Outokumpu, Φινλανδία,- Irish Ropes, Kildare, Ιρλανδία.β) Κυβέρνηση του Βασιλείου της Σαουδικής ΑραβίαςΗ κυβέρνηση του Βασιλείου της Σαουδικής Αραβίας απέστειλε πλήρη απάντηση στο ερωτηματολόγιο, η οποία επαληθεύθηκε στο Ριάντ. Τα εμπλεκόμενα υπουργεία ή/και φορείς ήταν:- Υπουργείο Οικονομικών και Εθνικής Οικονομίας- Νομισματικό Ίδρυμα της Σαουδικής Αραβίας- Τμήμα "Zakat" και φόρου εισοδήματος- Υπουργείο Βιομηχανίας και Ηλεκτρικής Ενέργειας- Υπουργείο Πετρελαίου και Φυσικών Πόρων- Βιομηχανικό Αναπτυξιακό Ταμείο της Σαουδικής Αραβίας- Υπουργείο Εμπορίου- Υπουργείο Προγραμματισμού- Αερογραμμές Σαουδικής Αραβίας- Γενική Ένωση Λιμένων.γ) Εξάγων παραγωγόςSaudi Yarn and Knitting Technology Factory (Synthec), τμήμα της NAFA Enterprises Ltd, Riyadh.(5) Η περίοδος έρευνας για τη διαπίστωση της πρακτικής επιδοτήσεων ήταν από 1ης Ιανουαρίου 1997 έως τις 31 Δεκεμβρίου 1997. Η εξέταση της ζημίας κάλυπτε την περίοδο από τον Ιανουάριο του 1994 έως το τέλος της περιόδου έρευνας. Και οι δύο περίοδοι συμπίπτουν με τις αντίστοιχες περιόδους που χρησιμοποιήθηκαν κατά την έρευνα στο πλαίσιο της διαδικασίας αντιντάμπινγκ σχετικά με τις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Τσεχικής Δημοκρατίας, Ουγγαρίας και Σαουδικής Αραβίας (βλέπε το τμήμα Γ κατωτέρω).Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ1. Υπό εξέταση προϊόν(6) Το υπό εξέταση προϊόν είναι σπάγκοι για δεσίματα ή δεματιάσματα από πολυπροπυλένιο (εφεξής καλούμενοι "σπάγκοι"). Οι σπάγκοι αυτοί χρησιμοποιούνται στον γεωργικό τομέα και, ειδικότερα, για το δέσιμο δεματιών που παραλαμβάνουν στη συνέχεια χορτοσυλλεκτροδετικές ή παρόμοιες μηχανές. Το προϊόν κατασκευάζεται σε διάφορα πάχη (μέτρα ανά kg) και με ποικίλες προδιαγραφές όσον αφορά π.χ. την αντοχή στους κόμβους και την αντοχή εφελκυσμού, τον αριθμό στροφών/γύρων ανά μέτρο, το χρώμα, τη σταθεροποίηση στις υπεριώδεις ακτίνες και τον ινιδισμό. Η έρευνα έδειξε ότι, παρά τα διαφορετικά πάχη και προδιαγραφές του εν λόγω προϊόντος, όλοι οι σπάγκοι αποτελούν ένα ενιαίο προϊόν στο πλαίσιο της διαδικασίας. Το υπό εξέταση προϊόν κατατάσσεται επί του παρόντος στον κωδικό ΣΟ ex56074100.2. Ομοειδές προϊόν(7) Οι σπάγκοι που παράγονται και πωλούνται από τον κοινοτικό κλάδο παραγωγής στην κοινοτική αγορά θεωρήθηκαν παρόμοιοι με τα εισαγόμενα προϊόντα της υπό εξέταση χώρας εξαγωγής όσον αφορά τα βασικά φυσικά και τεχνικά χαρακτηριστικά και τις χρήσεις τους. Το ίδιο ισχύει και στην περίπτωση του προϊόντος που κατασκευάζεται και πωλείται στην εγχώρια αγορά της εν λόγω χώρας εξαγωγής. Επομένως, όλα αυτά τα προϊόντα είναι ομοειδή προϊόντα, κατά την έννοια του άρθρου 1 παράγραφος 5 του κανονισμού (ΕΚ) αριθ. 2026/97 (εφεξής καλούμενου "ο βασικός κανονισμός").Γ. ΣΧΕΤΙΚΗ ΔΙΑΔΙΚΑΣΙΑ ΑΝΤΙΝΤΑΜΠΙΝΓΚ(8) Στις 28 Φεβρουαρίου 1998(3), μετά την υποβολή καταγγελίας από τη Eurocord τον Ιανουάριο του 1998 για λογαριασμό κοινοτικών παραγωγών που αντιπροσωπεύουν σημαντικό ποσοστό της κοινοτικής παραγωγής σπάγκων, η Επιτροπή ανακοίνωσε την κίνηση διαδικασίας αντιντάμπινγκ όσον αφορά τις εισαγωγές σπάγκων καταγωγής Τσεχικής Δημοκρατίας, Ουγγαρίας και Σαουδικής Αραβίας.(9) Αφού ελήφθησαν υπόψη τα συπεράσματα της έρευνας, όπως παρατίθενται στον κανονισμό (ΕΚ) αριθ. 603/1999 του Συμβουλίου(4) (βλέπε σημείο 68 και εξής), τα οποία βασίζονται στην ίδια περίοδο έρευνας με την παρούσα έρευνα, άρα και στις ίδιες πληροφορίες που παρείχαν σχετικά με τις τιμές και το κόστος ο εξάγων παραγωγός και ο κοινοτικός κλάδος παραγωγής, η διαδικασία όσον αφορά τις εισαγωγές καταγωγής Σαουδικής Αραβίας περατώθηκε με την απόφαση 1999/215/ΕΚ της Επιτροπής(5) χωρίς την επιβολή μέτρων.Δ. ΚΑΘΕΣΤΩΣ ΑΝΑΠΤΥΣΣΟΜΕΝΗΣ ΧΩΡΑΣ(10) Αν και η Σαουδική Αραβία δεν αποτελεί μέλος του ΠΟΕ, στον βασικό κανονισμό, και ειδικότερα στο άρθρο 14 παράγραφος 5 στοιχείο α), δεν γίνεται διάκριση μεταξύ μελών και μη μελών του εν λόγω οργανισμού. Για την εφαρμογή της συμφωνίας του ΠΟΕ σχετικά με τις επιδοτήσεις και τα αντισταθμιστικά μέτρα, η Σαουδική Αραβία συνήθως αντιμετωπίζεται ως αναπτυσσόμενη χώρα.Ε. ΕΠΙΔΟΤΗΣΕΙΣ(11) Δεδομένου ότι, σύμφωνα με τα συμπεράσματα της έρευνας (βλέπε τμήμα ΣΤ), η ζημία που προκλήθηκε από τον μοναδικό σαουδάραβα εξάγοντα παραγωγό ήταν αμελητέα, δεν θεωρήθηκε απαραίτητο να συναχθούν συμπεράσματα όσον αφορά τις επιδοτήσεις.ΣΤ. ΖΗΜΙΑ(12) Με βάση τη μέθοδο που περιγράφεται στο σημείο 71 του κανονισμού (ΕΚ) αριθ. 603/1999 και αφού χρησιμοποιήθηκαν, όπως αναφέρθηκε στην αιτιολογική σκέψη 9, τα ίδια στοιχεία όσον αφορά τις τιμές και το κόστος, διαπιστώθηκε ότι η ζημία που προκλήθηκε από τον μοναδικό Σαουδάραβα εξάγοντα παραγωγό κατά την περίοδο έρευνας της παρούσας έρευνας ήταν επίσης αμελητέα. Εν πάση περιπτώσει, το περιθώριο ζημίας είναι κάτω του 2 %, το οποίο αποτελεί το ελάχιστο όριο για τις αναπτυσσόμενες χώρες, όπως ορίζεται στο άρθρο 14 παράγραφος 5 στοιχείο α) του βασικού κανονισμού.Ζ. ΣΥΜΠΕΡΑΣΜΑ(13) Το άρθρο 14 παράγραφος 3 του βασικού κανονισμού προβλέπει ότι, όταν διαπιστώνεται ότι η προκληθείσα ζημία είναι αμελητέα, η διαδικασία περατώνεται αμέσως. Επομένως, προτείνεται να περατωθεί η παρούσα διαδικασία,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΠερατώνεται η διαδικασία αντισταθμιστικού δασμού όσον αφορά τις εισαγωγές στην Κοινότητα σπάγκων για δεσίματα από πολυπροπυλένιο ή σπάγκων για δεματιάσματα από ίνες πολυεστέρα, που κατατάσσονται επί του παρόντος στον κωδικό της ΣΟ ex56074100, καταγωγής Σαουδικής Αραβίας.Βρυξέλλες, 27 Μαΐου 1999.Για την ΕπιτροπήLeon BRITTANΑντιπρόεδρος(1) ΕΕ L 288 της 21.10.1997, σ. 1.(2) ΕΕ C 233 της 25.7.1998, σ. 25.(3) ΕΕ C 65 της 28.2.1998, σ. 8.(4) ΕΕ L 75 της 20.3.1999, σ. 1.(5) ΕΕ L 75 της 20.3.1999, σ. 34.